Document ID: /roh_data/filtered/fineweb-2-filterrobots_roh.jsonl.gz/27927

Ils 14 commembers dal parlament èn persvadids che quest project possia daventar in'attracziun turistica. Ils 20 da settember aveva il manader dal project preschentà l'idea minuziusamain ed era stà a disposiziun per dumondas dals burgais. L'eco da la populaziun saja per gronda part positiv, scriva Arosa turissem en ina communicaziun a las medias.
Pievel vegn clamà a l'urna
Ils 27 da november ston ils abitants dad Arosa vuschar davart la midada da zona. Il project turistic «Pajais d'urs» prevesa in parc d'urs da 2,5 hectaras dasper la staziun mez da la pendiculara Weisshorn ad Arosa.
RR novitads 11:00